1896-جی ایلین یازیندا خسته‌لیگی ایله علاقه دار عمر گنجه‌یه، اورادان دا حاجی‌کنده گئتمیش، اورادا ایستانبولدان گلمیش محمد افندی ایله یاخیندان تانیش اولموشدور. محمد افندی اوراداکی گنج موعلیم‌لر و یازیچی‌لارا تاثیر ائتمیشدیر. عمر فایق 1896–1898-جی ایل‌لرده خسته‌لیگینه گؤره آباستوماندا و آزغوردا قالمیشدیر. آخیسقادا میلّی مکتب آچماق فیکرینه دوشن عمر تیفلیس معاریف مودیرینه عریضه یازیب – اوندان: " لازیمسا، اشکولادا (مکتبده) اوخودون، آیریجا تورک مکتبی اولماز‌"  جاوابینی آلمیشدیر. تیفلیسدن موفتی و شیخ‌ الاسلاما شیکایتله‌نیب  "‌روسیه‌ده‌کی تورکلرله تورکیه‌ده کی  روم و ائرمنی‌لر آراسیندا حوقوقجا بؤیوک بیر فرق اولدوغونو‌"  سؤیله‌میشدیر. عمر فایق میلّی حوقوق‌لاری مودافیعه  مقصدیله  "‌هر میلتین مدنیته و معاریف‌لنمه‌سینه حاقی واردیر و بو حاقی هر یئرده، هر زامان ساخلامالی‌دیر‌"  دئمیشدیر.